Einadi fana kanna mahaibani nang lairikse makha tamthakho haiduna adubu mahakna chatluba trainingduga channaba thabak ama adum yenglani haiduna tokle.  Mahakki thabakki interview gi darkhast ebasina einata edouribani.  Mahakna heirasu eingondata ensinbase mahakki mathouni.
 Punsise fanayamna maithirabani.  Asha loinamak mangdrabasu ayamba mangkhre.  Mana namna kenkhraba masa marengsing ekang kangsillaba upalgumbani adubu khangde mahakka marup oina yamna nakna tinnaba fangbasina asa amadi efamda lakkhi, khunggangsibusu yamna nungsihalli.  Daita ase eikhaktagi nattrabagum kathokpa pamlak e hiram khuding sokthadunata leiraba eigi poknafam oiriba khunggangsigidamak mahaknasu thouna henna pibibagum toukhi efamda.
 Sum ningsingli thokhraba thoudoksing mikup amagi manungda thoudok chamma chamma ma eigi marupki nugsi nungsiraba thoudoksingdo.
 Ningthamthada uful brang brang houraba lambisingda charu makumsingtana pumchai chaithoktunata leiri.  Nong khajiktang chubada leikhomana chatfam khangdri.  Adubu loubuk mayaida changliba lambigi nakan anida chingkhong youdrifaoba sandokliba lobukki founasingna epom houraduna numidangwairamgi meisa yaodraba numitki mangalda onthokna pukning hoona fajahalli.  Swizerland na mafam asidagi karisu taramgani thajade adubu manung hoduna tin changduna leiriba sing ase semdoktabadi yadri.  Eina ngamnamak hotnakhi.  Mahaknasu eigi khongthang khudingda pukning thougatpiduna eibu maipakpagi lambida asum chingsinbikhi.
 Matam kharagi mamangdagi eina mafamda ningai toubagum paokhong ama challibagum oinadunata lakkhi.  Wa ama haidouba leitamak hairaduna.  Aduga manasu thengnaba khuding gri gri taktunata leikhi hairo hairaduna adubu eikhoi anina fagi tadunata matokkhi.  Thamoina kanna ningai touriba ado mahakpu nungsiba haibadu oiramalle.
 "Eina nahanna khangle. "
"Karino khanglibo? "
"Sana ebungona adumna hairakkani haiba (mana efamda kouba minggouni laknana). "
"Ado khummo nangdi eibu nungsidabra? "
"Eidi yambung kouba ngamloiko, eina halliko. "
"Nangse einasu mapan naidana nungsi.  Nangga tinnaba fangbada eigi punsina asuk yamna haraoba nungaiba faokhidri.  Adubu einadi nafamda karamna nungsi haiduna fongdoklugani. . . . . . . adu nakhoi ahal lamanna eibu mamou oiba pamdouba mandeda. "
"Adumna haiganu karaidagi pusallakliba warino nanggidubo. "
Wari kaya sannakhi nungsibatana pik thallaba warising.  Numit adudagi eina mahakpu lav haiduna nungsina koujakhi.  Mamimg asidi eina magidamak thonkhibani.  Mahakki maming adudi eina nongmata mapung fana koukhide.  Efamda mahakna yambung koukhibasu numittudagini adubu meeyam mangdadi eikhoi anigi mingou ase nongmata kounakhide eikhoi anitana wari sannaraba matamdata kounabani.
 Mikup khuding mahakna eibuta nungsimanduna khambandunata lakkhi.  Numit khudinggi chatluba thabak thouramsing khudingmak amata chithana liba yaba natte mahakna.  Saogallisu angakpani moupwanupaga amuk khara ngangnabagi, manaonupiga amuk marei toubagi famungdagi hendokloi, chara hengani, kananasu themba yaroi.  Eina thabak hallaklaga mahakna angangsinggi lairik pafamda nattraga chakkhumda leiramdrabadi ei adum khangle soidana kanano yumgi mee amaga marei tounaduna magi kada mathanta leiramlani haibase.  Eina hangdringeida angangsingna adum hairakladouni "yambung khoi echese ayuktagi chak chadribani.  Yambung nangna hairadi yarakkani.  Khara kouthokpiba yabra yengbiyu aduaga chak chaminnanaba. "
Makhoi emung manunggi ahal laman angangsing loina khangi maga eiga luna tinnei haibase aduna angangsingna eina hairadi yani haibase khangduna hairaklibani adubu makhoinadi maga eiga nungsinare haibase fana kuirafaodi khangkhide.
 Ahanbadadi koubasu tana tana khumloidouribani mahaksu manakta changlaga themba yaba themdrifao adudagidi eiga punna chaminnadradi charoi haidouribani.  adusu pukham amatada chadradi yaba natte, eina maduda hoi punna charasi hairabadi mahak hougatlaklani.  Saoba fakhrani.  Mahakpu themba numitsimadi eina numidang angang lairik takpase adum thengle aduna khara leiraga eisu angangsingse ayukta oina onthokle eigi lav ki ningaina kanmanduna.
 Onthokna chetna nungsinarakhi maga eigase.  Mikup khuding thadoknaba yadabagum, esingga ngagum tokhainaba yadabagum loinarakkhi, eina magi manakta leirabadi mahakna kejabana oinabana efamda pikta pikliba angang machadu mangai.
 Eigi nungsinaraklaba matungdadi mahaksu eigum thabalda ngaorabi haido oirakkhi.  Thabal faraba ahing khuding mahakna makhoi pukhri manakki engkholmanung lom thangba khara makhong mayada houba heikha pambi amadi takhellei mayam satpa mafam adudani mana ahing chuppa thabal yengdouribase, ayukki numit thoklakpa yengba, sandhyawaida khunggangna fajaba yengba pumnamak masu eigumna pumngao ngaorakkhi.  Mahakna khwaidagi hek pamjabase numidangwairam mahakna ningthina keraba matamda magi sumhatna fajaraba saktamdo eina uba fanglbadi mikup ado magi khwaidagi nungaiba mikupsingni.
 Khungganggi umang lai haraoba khudinggi mahakna jagoi saramdaido mahakna kebada eisu adum yaodourabani "si fajabra, sina pakkadra? " eina hek fajei haidrifao mahakna kegani.  Amukti mahakki nachom eina imphalgi leiyonfam khudingda thibada numit pungta takhi adubu mahak jagoi saba yaodana eina nachom purakpa ngaiduna leiramkhi.  Thenglakpagi amuk mahakna nungsina oinana saokhi efamda angangba machugi mana ani ahum yaoba nachom ado chilladuna lai haraobada sakhiba jagoiduda mahakna fajakhibado ngasisu meetsida sang sang uri.
 Mayeknaiba setladuna wangkhei phi ama elladuna, nachom ado chilladuna, lutunggi samlang aduna wai wai taraduna kuchunaga ngoubane masanaga chung firal chana wangbaga, khutsasingdunana onthokna thotna nouna sakhre jagoido mahakna.  Nongmasu haraoba manungda mahakna kajenglei upladuana reson phurit littuna thoibi jagoi sakhi.  Ei khangde thoibina adumna fajaramgadra?  Lai sannaringei jagoi leppa maraktuda mana ei thirakpada eina laibungda leiramdrabadi mahak eina hallaklaga koubada khumlakpagi wadi leitre.  Hek themdrimakhei maramsing sugaina taktrimakhei adum saodouribani.  Eise eigi lav ki saofamni, kejanafamni, oinafamni, waroufamni, ashani, pumnamakni mahakki.  Nungsibase eina hellli mana helli khak hainaba adugisu eikhoi anise amuk khatnadouribani angang macha ani loina tinnabagum.
 chahi khudinggi khungganggi lourok panthana yourakpa matamdo meepum ngamna loubakta leinaba lou sunaba matamni.  nupi angang ahal laman khaktana.  eigi thabak chatttaba numit kharada eisu makhoigi lou yeiba yaokhi mari mangarakti.  mahakna namduna thabak chatpa lephallaga lou suhanba numitsu yaokhi.  Mahakki manakta leihanningbaduna mahakna eibu khamkhibani thabak chattanaba.  Eigi etoubu uraga mahakna khulangsingdugi mamangda fongna nokpadi yadraduna lonna lonna nokkhibasidi.  Eigi awabasu kaokhi.  mahakna poinugi mayek senglaba nungsada humangna jri jri chinnthaduna lou suribagi awabadusu mangonda faodabagum thokkhi.
 Khungganggi sangarigi ke ke laoba makhol marakta, sangi sarik makhol marakta magi eigi nungsi warisingna sur naina tinsinkhi.  Awooba machin yangbi mousingduna karamba marino khangdraba eikhoi anigi maridutabu laknaningna laknarakpada saobaga thugalle mahakna khatnaningbasidi laknarakpa singduga onsinduna.  Eina hek meetyeng amana khamhoudrabadi adum khatnaba soidre mahakna.  marak marakta khallak e eigi lav se nupa oina poklamgadoubani mahakki matouse, kananasu hek lakchaba karem kathinaba yade mangonda.
 Ayuk karigumbada mahakna makhoigi sanbii sannao mayamdu khungganngi maning thangba sanjabunglomda punthokpa lakpada eina thengnarabadi mahakpu eina "anuradha san tharo san tharo" haiduna hek hek laknei.  Moirangthem enaona eba anuradhapu ashramgi rajkumar haiba radio natak aduda anuradhana san senbi oibaduda eina mangonda laknabani.  maduda mahak nongmata saodaba yaode.  "natak ado yambung thungnadabani, eidi kainaba yamna kee adu laknarakkanu" haiduna saokhibasidi eigi lav na efamda.
 Mahakpu eina matam chuppada fajadunata, thot nounata leihanningkhi adunasuni eina magi ake amougi potsing ado nongmatasu wathankhide.  mana leidouba leirafao eingonda "sina fabra sidi fattabra" hanglagata leidouribani.  Eina mafamda piba khudol amatada amuba machu yaoba yaba natte karigino hanglurabadi, "yambung amuba machu yaona khudol pinabase thungnade hainei.  Eikhoi anidi kainaba yade.  Eidi nangga kainarabadi sigani" haiduna hektamak makhumlakkani.  Mareina kallisu saobana thurisu mee amatana khamjinba themjinbaka mangonda changba natte.  Yadraba mikupto nongmatasu eina thembada khambada enkhidaba yaokhide eigi lavna.
 * Comments posted by users in this discussion thread and other parts of this site are opinions of the individuals posting them (whose user ID is displayed alongside) and not the views of e-pao. net.  We strongly recommend that users exercise responsibility, sensitivity and caution over language while writing your opinions which will be seen and read by other users.  Please read a complete Guideline on using comments on this website. 